**Rauman kaupungin opiskeluhuollon ohjausryhmän kokous**

Aika: Ti 24.9.19 klo 10-12

Paikka: Sivistyshallinto, Akvaario

Osallistujat: ~~Leena Kivimäki~~, Johanna Ylikoski, Anna Kuromaa, Maritta Falin, ~~Päivi Tiesmaa~~, Jaana Ahvenjärvi, Kristiina Kuusio (kohdan 2 ajan), Hanna Viljanen-Lehto (pj.) ja Sari Ågren (siht.)

**MUISTIO**

1. **Kokouksen avaus**

Puheenjohtaja avasi kokouksen.

1. **Kouluterveyskyselyn tulokset**

Kouluterveyskyselyn valtakunnalliset ja kuntakohtaiset tulokset on julkaistu THL:n sivuilla. Kristiina Kuusio oli kutsuttu ryhmään sopimaan tulosten hyödyntämisestä ja käsittelystä. Sovittiin, että Kristiina tekee koosteet niiden indikaattoreiden osalta, joita on valittu tarkasteltavaksi hyvinvointiohjelmassa. Tarkastelussa on tärkeä muistaa, että vertailu vuoden 2017 tuloksiin on tehtävä varovaisuudella, sillä ko. vuoden tulokset Raumalta ovat puutteelliset. Keskustelussa nousi esille myös, onko lukio osallistunut kyselyyn, koska lukion tuloksia ei tulospalvelussa näkynyt.

Sari käy myös tulokset läpi ja tuo valikoituja osioita kouluterveyskyselyn tuloksista seuraavaan opiskeluhuollon ohjausryhmään ja mietitään yhdessä, mitä asioita halutaan Rauman kohdalta nostaa esille. Kouluille annetaan ohjeet koulukohtaisten tulosten käsittelemiseksi yhteisöllisissä oppilashuoltoryhmissä. Tärkeää on valita ja toteuttaa myös toimenpiteitä tuloksiin liittyen.

1. **Opiskeluhuollon palveluyksikön kuulumiset**

Sari kertoi lyhyesti palveluyksikön kuulumisia:

* Aura-ohjelman käyttöönotossa on ollut pieniä haasteita. Nyt kuitenkin uudet oppilastiedot on ohjelmaan ajettu ja sovellus päivitetty uusimpaan versioon. Henkilöstön kanssa on sovittu asiakaskirjaamiskäytännöistä.
* Opiskeluhuollon henkilöstö oli hankerahoituksella osallistunut valtakunnalliseen Hyvinvointiareena-koulutukseen Helsingissä.
* Joulupuu-keräys lähestyy pikkuhiljaa. Se toteutetaan tänä vuonna uudella tavalla. Lahjansaajaksi ilmoittaudutaan webropol-linkin kautta. Asiasta on lähdössä tiedote kaikille yhteistyökumppaneille.
* Toimintaterapeutti Marika Horttana ja maahanmuuttokuraattori Mia-Maria Mattila ovat aloittaneet koulutuksellisen tasa-arvon hankkeessa.
* Opiskeluhuollon talousarviossa on painetta johtuen ostopalveluina hankittavista psykologipalveluista.
1. **Oppilashuoltosuunnitelman päivittäminen**

Oppilashuoltosuunnitelman päivittäminen on loppusuoralla ja se olisi tarkoitus viedä hyväksyttäväksi lokakuun valiokuntaan. Suunnitelman päivityksiä on ollut tekemässä monialainen ryhmä. Sari laittaa suunnitelman luettavaksi ohjausryhmän jäsenille tämän muistion liitteenä ja sitä on mahdollista viedä lähipäivien ajan kommentoida.

1. **IPC-koulutukset**

Lapen kautta tarjotaan IPC-menetelmäkoulutusta Satakunnan alueen yläkouluikäisten oppilashuollon sekä 2.asteen opiskelijahuollon työntekijöille. Raumalle on annettu koulutukseen kiintiöpaikkoja 7. Ongelmallista on ollut, että asiasta kiinnostuneet ovat olleet pääasiassa alakouluikäisten kanssa toimivia ammattilaisia. Anna ja Sari kartoittavat halukkaita osallistujia.

1. **Opiskeluhuollon ohjausryhmän vuosikellon päivitys**

Päivitettiin opiskeluhuollon ohjausryhmän vuosikello. Se on nähtävillä Y-asemalla ohjausryhmän muistioiden kanssa samassa kansiossa.

1. **Muita asioita**

Anna kertoi, että perhekeskuksessa on aloittamassa uusi psykologi Orvokki Julkunen, joka täydentää vakituisten psykologien osa-aikaisuuksia. Psykologiresurssia on siten tällä hetkellä täyden kahden henkilön verran.

1. **Seuraava kokous ja kokouksen päättäminen**

Seuraava kokous pidetään 5.11. klo 10 Akvaariossa. Aiheina silloin ovat mm. toisen asteen oppilaitosten kuulumiset, 5. luokkalaisten tyttöjen some- ja vahingoittamiskäyttäytyminen, neuropsykologin konsultointimahdollisuus ja kouluterveyskyselyn tulokset.

Puheenjohtaja päätti kokouksen